**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΟΜΑΔΑ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)**

**ΟΜΑΔΑ Α**

**1ο ΘΕΜΑ**

**1.α.**

Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Στην εμπορική ναυτιλία παρατηρούνται έντονες αυξομειώσεις:

α. μετά τη λήξη της Ελληνικής Επανάστασης

β. την περίοδο της μετάβασης από τα ιστιοφόρα στα ατμόπλοια

γ. την τελευταία δεκαετία του 19ου αι.

δ. στη διάρκεια του Α΄ Παγκοσμίου Πολέμου

2. Τη δεκαετία του 1860:

α. άρχισε η κατασκευή της διώρυγας της Κορίνθου

β. άρχισε η ανάπτυξη της βαριάς βιομηχανίας

γ. διογκώθηκε ο εξωτερικός δανεισμός

δ. ενθαρρύνθηκε η μεθοδική εκμετάλλευση των ορυχείων

3. Κατά τα τέλη του 19ου και στις αρχές του 20ού αιώνα:

α. οι βιομηχανικές μονάδες σχετίζονταν με την επεξεργασία αγροτικών προϊόντων

β. παρατηρείται ένα κύμα ίδρυσης βιομηχανικών επιχειρήσεων, περισσότερων από εκατό

γ. δημιουργήθηκε ένα βιομηχανικό δυναμικό με τάσεις ανάπτυξης της βαριάς βιομηχανίας

δ. παρατηρείται αλλαγή των δεδομένων στη βιομηχανία με την ενσωμάτωση μεγάλων εκτάσεων και πληθυσμών

4. Το δίκτυο των σιδηροδρόμων στην Ελλάδα:

α. αποτέλεσε συνώνυμο της ανάπτυξης κατά τον 19ο αιώνα

β. προκάλεσε μεγάλο ενδιαφέρον στους ξένους και ομογενείς επενδυτές

γ. κλήθηκε να εξυπηρετήσει τη διακίνηση αγροτικών κυρίως προϊόντων

δ. κλήθηκε να εξυπηρετήσει τη διακίνηση βιομηχανικών προϊόντων και πρώτων υλών

5. Η κυβέρνηση Βενιζέλου το 1917 στη Θεσσαλονίκη:

α. αποφάσισε την ολοκλήρωση της αγροτικής μεταρρύθμισης

β. ολοκλήρωσε την αγροτική μεταρρύθμιση και οδήγησε την αγροτική οικονομία σε καθεστώς μικροϊδιοκτησίας

γ. ίδρυσε την Αγροτική Τράπεζα

δ. προώθησε την ίδρυση παραγωγικών συνεταιρισμών

**Μονάδες 10**

**1.β.** Να δώσετε το περιεχόμενο των ακόλουθων ιστορικών όρων: *Ομάδα των Ιαπώνων, Επιτροπή Αποκαταστάσεως Προσφύγων, Οργανικός Νόμος (1900)*

**Μονάδες 5+5+5=15**